Liturgikus események, programok

**A hét ünnepei:**

**Hétfő:** Szent II. Szixtusz pápa és társai, vértanúk

**Kedd**: Szent Domonkos áldozópap

**Szerda**: Szent Terézia Benedikta szűz, vértanú, Európa társvédőszentje

**Csütörtök**: Szent Lőrinc diakónus, vértanú

**Péntek:** Szent Klára szűz

**Szombat**: Chantal Szent Johanna Franciska szerzetesnő

**Eseménynaptár**

08.20. Szent István Király ünnepe

 Templomunk búcsúnapja

**Szentmisék, liturgikus templomi események**

**Vasárnap:** 8.45 Hálából (házassági évforduló)

 10.00 Rózsafüzér társulat tagjaiért

 18.30 + Mária

**Hétfő:** 7.00

**Kedd**: 18.30 + Márton és Erzsébet

**Szerda:**  7.00 **nem lesz szentmise**

**Csütörtök:** 18.30 + Jenő, élő családtagok

**Péntek**: 18.30 + Mária édesanyáért

**Szombat:**  18.30 + Nagyszülőkért

Hirdetések

A templombővítésre 08.02-ig **4.757.000,- Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

Jó lenne olyanokat találnunk, akik szívesen támogatják - akár havi rendszerességgel - az építkezést!

+++++

**Szerdán nem lesz szentmise.**

+++++

**Augusztus 15-én**, **Nagyboldogasszony ünnepén** csak 18.30-kor lesz szentmise. Házas hétvégések táborában veszek részt, és misézek délelőtt.

A Bosnyák téren a szentmisék rendje: 7.00, 10.30, 18.00, 19.30

+++++

**Augusztus 20-án**, Szent István Király napján, templombúcsúnk ünnepén, csak egy szentmise lesz 10 órakor. Utána szeretnénk még együtt lenni, amelyre süteményeket szívesen fogadunk.

Aznap 17 órakor a bazilika előtt lesz a hagyományos ünnepi szentmise.

Gondolatok a mai naphoz

**Megmutatni valamit bensőmből**

Az ünnepek rendjében megkülönböztetünk főünnepet, ünnepet és emléknapot. A *főünnepek* között a második helyen szerepelnek az adventi, nagyböjti és húsvéti idő vasárnapjai. Ezért az ezekre eső főünnepek más napra kerülnek át. Az *ünnepek* között első helyen szerepelnek Urunk ünnepei, utána az évközi vasárnapok. Ezért a mai napon Urunk színeváltozását ünnepeljük. (Szent István király napja főünnep, ezért szintén a vasárnap helyére kerül.)

Mindannyiunkban benne van egy gát, hogy mit mutatok meg a külvilágnak magamból. Ezek a pozitív tulajdonságaim, értékeim, tehetségeim. Más dolgokat elrejtek, nem szeretném teljesen kiadni magamat. Amikor egy kapcsolat bensőségessé válik, amikor a bizalom erősödik, akkor abban a helyzetben többet, mélyebben mutatok meg magamból. Mindezt rendre nem a zajos világban, hanem baráti együttlétben, zárt, lehatárolt helyzetben.

Jézus három – legbelső köréhez tartozó – tanítványával felmegy a hegyre. Kilépnek a zajos világból, bizalmas légkört teremtenek maguk körül. (A hegy Istenhez és egymáshoz visz közelebb.) Ebben a helyzetben tárja fel Jézus legbensőbb valóját.

Ezeket a benső találkozásokat nem szívesen tárjuk a nyilvánosság elé. Persze, eljöhet az idő, az alkalom, amikor már lehet beszélni róla. Visszaemlékezve a kapcsolatra, a barátságra törhetnek felszínre a belső, bizalmas események, amelyek megerősítik a másik személyét, életét, alakját.

Jézussal van-e ilyen bensőséges viszonyom? Nem könnyű időt teremteni rá. Mégis fontos, hogy keressem a megfelelő alkalmakat!

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 18. vasárnap 2023. augusztus 6.



Ragyogó felhőben megjelent a Szentlélek, és az Atya hangja hallatszott: Ez az én szeretett Fiam, akiben kedvem telik, őt hallgassátok!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Dán 7, 9-10.13-14

Az Emberfia az Ősöreg elé lép, ruhája fehér, mint a hó.

Szentlecke: 2Pét 1, 16-19

Mint Jézus megdicsőülésének tanúi hirdetjük, amit láttunk és hallottunk.

Evangélium: Mk 9, 2-10

Uram, jó nekünk itt lennünk.